Kõigile lepingu alusel loodud dokumentidele peab olema trükitud projekti pealkiri („Keemia-, kiirgus- ja plahvatusohu sündmuste lahendamise võimekuse loomine ja parendamine“) ja tunnus (ISFP-23), Euroopa Liidu ja Siseministeeriumi logo ning tunnuslause „Projekti kaasrahastavad Euroopa Liit Sisejulgeolekufondi kaudu ja EV Siseministeerium“. Euroopa Liidu ja Siseministeeriumi logo edastatakse töövõtjale lepingu täitmise käigus.

Hankija (kelle nimel hanget läbi viiakse): **PÄÄSTEAMET** (registrikood 70000585)

Riigihanke nimetus: „Erika 3 projekti ekspertiis”

**TÖÖVÕTULEPING NR T15101/18**

*/vastavalt digitaalallkirjastamise kuupäevale/*

**Võttes arvesse, et PÄÄSTEAMET, keda esindab koostöö- ja käsunduslepingust tuleneva volituse alusel Riigi Kinnisvara AS, soovib tellida ehitusprojekti ekspertiisi teenust ning et GECC LP OÜ on teinud pakkumuse vastava teenuse osutamiseks riigihankes „Erika 3 projekti ekspertiis”, on eelnimetatud isikud jõudnud omavahel kokkuleppele sõlmida käesolev töövõtuleping (edaspidi Leping) alljärgnevas:**

1. **LEPINGU POOLED**

**PÄÄSTEAMET,** registrikood70000585,mida esindab koostöö- ja käsunduslepingust tuleneva volituse alusel **Riigi Kinnisvara AS,** registrikood 10788733, asukoht Lelle 24, Tallinn 11318 (edaspidi **Tellija)**, keda esindab volituse alusel Erik Lillepalu,

ja

**GECC LP OÜ**, registrikood 12969887, asukoht Paldiski mnt 29, Tallinn, Harjumaa 10612 (edaspidi **Töövõtja**), keda esindab põhikirja alusel Lauri Špitsmeister (tel +372 56 626 195, e-post: [lauri@gecc.ee](mailto:lauri@gecc.ee) ).

Lepingupooli võib edaspidi tekstis nimetada ka **Pool** või koos **Pooled**.

1. **LEPINGU ERITINGIMUSED**

|  |  |
| --- | --- |
| * 1. Lepingu sõlmimise aeg:   2. Tellija eesmärk:   3. Lepingu ese: | Leping on allkirjastatud digitaalselt, sõlmimise kuupäevaks on hilisema allkirja andmise kuupäev;  Tellija eesmärgiks on saavutada kavandatud vahenditega ja võimalikult optimaalsete kuludega kvaliteetse ning kõikidele õigusaktidele vastava Erika 3 haldushoone renoveerimine ja käiku andmine;  Lepingu esemeks on Töövõtja poolt ehitusprojekti ekspertiisi teenuse osutamine (edaspidi nimetatud ka **Teenus**). Töövõtja poolt osutatava Teenuse ulatus ja kohustuste/ülesannete detailsem kirjeldus on sätestatud riigihanke „Erika 3 projekti ekspertiis“ tehnilises kirjelduses, mis on Lepingu lisaks 1. Lisaks Lepingus ja selle lisades sätestatud kohustustele kuulub ilma täiendava tasu maksmiseta Töövõtja kohustuste hulka ka nende ülesannete, tööde ja teenuste osutamine, mis ei ole Lepingu dokumentides otseselt toodud, kuid mille tegemine Töövõtja poolt oleks Tellija eesmärgi saavutamiseks tavapäraselt vajalik. |
| * 1. Teenuse objekt: | Hoone asukohaga Erika tn 3; Tallinn (edaspidi Hoone) ehitustööde projekt (edaspidi Objekt). |
| * 1. Lepingu dokumendid: | Leping koosneb tähtsuse (prioriteetsuse) järjekorras alljärgnevatest dokumentidest: |
| * Käesoleva Lepingu Eritingimused; * Riigihanke „Erika 3 projekti ekspertiis“ riigihanke alusdokumendid koos lisadega (sh Objekti projektdokumentatsioon) ning riigihanke käigus peetud läbirääkimiste protokollid (Lisa 1) * Käesoleva Lepingu Põhitingimused. | |
| * 1. Lepingu hind: | Lepingu hind on **7400 eurot** (seitse tuhat nelisada eurot), millele lisandub käibemaks õigusaktidega sätestatud määras. |

* 1. Teenuse osutamise tähtaeg on

- Ekspertiisi esitamine etteantud tabeli kujul 21 päeva alates projekti ekspertiisiks üleandmise päevast.

- Projekti kordusekspertiis teostatakse 7 päeva jooksul peale parandatud projekti esitamist.

- Vajadusel teostatakse lõplik ülevaatus 4 tööpäeva jooksul peale projekteerija poolt teistkordselt parandatud projekti esitamist.

* 1. Töövõtjat esindavad:
     1. Tehnilistes küsimustes (sh veebikeskkonnas akteerimisel): Lauri Špitsmeister, GSM +372 56 626 195, e-post: [lauri@gecc.ee](mailto:lauri@gecc.ee)
     2. Lepingulistes küsimustes: Lauri Špitsmeister, GSM +372 56 626 195, e-post: [lauri@gecc.ee](mailto:lauri@gecc.ee)
  2. Tellijat esindavad:
     1. Tehnilistes ja lepingulistes küsimustes: Erik Lillepalu, GSM +372 50 66 290, e-post: [erik.lillepalu@rkas.ee](mailto:erik.lillepalu@rkas.ee)
     2. Tehnilistes küsimustes: Raivo Stepanov,Päästeamet, ekspert; raivo.stepanov@rescue.ee , tel: +372 502 4553

*/allkirjastatud digitaalselt/ /allkirjastatud digitaalselt/*

**Tellija Töövõtja**

**LEPINGU PÕHITINGIMUSED**

1. **Üldsätted**
   1. Pooled juhinduvad Lepingu sõlmimisel ja täitmisel Eesti Vabariigi õigusaktidest ning Lepingu dokumentidest.
   2. Pooled kohustuvad oma Lepingujärgse tegevuse korraldamisel lähtuma vastastikkuse heauskse koostöö põhimõtetest ning vältima teisele Poolele kahju tekitamist. Teenuse osutamisel peab Töövõtja lähtuma sellest, et parimal võimalikul viisil oleks tagatud Tellija huvide esindatus ja kaitstus.
   3. Lepingu täitmisel on suhtlus- ja töökeeleks, s.h koosolekutel, ehitusobjektil ja kirjavahetuses, eesti keel.
   4. Töövõtjal ei ole muid volitusi kui on Lepingus otseselt ette nähtud. Töövõtjal ei ole Tellija nimel õigus teha tehinguid või võtta Tellija nimel rahalisi kohustusi.
   5. Töövõtja on professionaal, kes teostab Tellija huvides Hoone ehitusprojekti ekspertiisi ning aitab Tellijal korraldada ja saavutada kvaliteetse Hoone tähtaegne valmimine ning käiku andmine.
   6. Lepingu allakirjutamisega kinnitab Töövõtja, et tal on Lepingu nõuetekohaseks ja kvaliteetseks täitmiseks vajalik kvalifitseeritud tööjõud, oskusteave, kogemused, majanduslik ja tehniline ressurss ning pädevus.
2. **Tellija õigused ja kohustused** 
   1. Tellija õigused:
      1. nõuda Töövõtjalt Lepingus, selle dokumentides ja tulevastes lisades, samuti õigusaktides sätestatud ehitusprojekti ekspertiisi teostaja kohustuste ja ülesannete kohast täitmist ning keelduda oma kohustuste täitmisest kuni Töövõtja poolse rikkumise kõrvaldamiseni või heastamiseni;
      2. kasutada kõiki Lepingus ja/või õigusaktides sätestatud õiguskaitsevahendeid Töövõtja poolt lepingu rikkumisel;
      3. nõuda ja saada Töövõtjalt igakülgset informatsiooni Teenuse osutamise käigu kohta ja Tellija eesmärgi täitmisega seonduvaga;
      4. anda Töövõtjale ja tema personalile juhiseid ja korraldusi Lepingu täitmisel/täitmiseks;
      5. teostada igal ajal kontrolli ja järelevalvet Töövõtja poolt Teenuse osutamise üle ning nõuda Töövõtjalt puuduste kõrvaldamist (s.h määrata tähtaeg puuduste kõrvaldamiseks);
      6. edastada Töövõtjale mistahes informatsiooni ja dokumente, mis Tellija hinnangul võiksid kaasa aidata Teenuse osutamisele;

* 1. Tellija kohustused:
     1. tegema Töövõtjaga aktiivset koostööd Töövõtja eesmärgi elluviimisel ja Teenuse osutamisel;
     2. andma Töövõtjale aktiga üle kogu asjakohase Objektiga seotud olemasoleva dokumentatsiooni, mis on Töövõtjale vajalik Teenuse osutamiseks/osutamisel, v.a dokumentatsioon, mis on Töövõtjale juba üle antud riigihanke alusdokumentatsiooni koosseisus;
     3. edastama Töövõtjale viimase poolt õigustatult nõutud Objekti puudutavad andmed ja dokumentatsiooni, mis on Töövõtjale vajalikud Teenuse osutamiseks, v.a andmed/dokumentatsioon, mille korraldamine ja hankimine on Töövõtja ülesanne või vastava Objekti töövõtja ülesanne;
     4. tasuma Töövõtjale kohaselt osutatud Teenuste eest vastavalt Lepingu tingimustele;
     5. teavitama Töövõtjat aegsasti igast asjaolust, mis võivad raskendada või takistada Lepingu täitmist.

1. **Töövõtja õigused ja kohustused**
   1. Töövõtja õigused:
      1. nõuda Tellijalt Lepingus, selle dokumentides ning lisades sätestatud Tellija kohustuste ja ülesannete kohast täitmist;
      2. nõuda ja saada Tellijalt dokumentatsiooni ja andmeid, mis on Töövõtjale vajalikud Teenuse osutamiseks, v.a juhul, kui vastava dokumentatsiooni/andmete korraldamine on Töövõtja ülesanne;
      3. nõuda kõikide Tellijapoolsete ja Tellijast sõltuvate takistuste kõrvaldamist Teenuse osutamisel;
      4. kasutada kõiki Lepingus ja/või õigusaktides sätestatud õiguskaitsevahendeid Tellija poolt Lepingu rikkumisel;
      5. õigusaktides ehitusprojekti ekspertiisi tegijale sätestatud õigused.
   2. Töövõtja kohustused:
      1. Lepingus, selle dokumentides ja tulevastes lisades, samuti õigusaktides sätestatud ehitusprojekti ekspertiisi tegija kohustused;
      2. kinni pidama kõigis Lepingus kokkulepitud tähtaegadest;
      3. esitama oma ettepanekud, soovitused, hinnangud, heakskiidud, kinnitused ja otsused nii kiiresti kui võimalik või juhul, kui Tellija on määranud Töövõtjale esitamiseks konkreetse tähtaja, siis selle tähtaja jooksul;
      4. hankima oma kulul kõik Teenuse osutamiseks vajalikud seadmed, materjalid, tööjõu ja vahendid;
      5. teavitama Tellijat igast asjaolust, mis võib ohustada või rikkuda Tellija õigusi ja huvisid Tellija eesmärgi elluviimisel, s.h igast asjaolust, mis võib negatiivselt mõjutada Tellija eesmärgi saavutamist.
2. **Töövõtja personal ja tugiteenused**
   1. Töövõtja peab Lepingu täitma pakkumuses näidatud võtmeisikute ja spetsialistidega.
   2. Töövõtja poolt alltöövõtjate/allhankijate kaasamine Lepingu täitmisesse eeldab Tellija eelnevat kirjalikku nõusolekut. Tellija kirjaliku nõusoleku saamiseks esitab Töövõtja kirjaliku taotluse. Tellija annab nõusoleku või esitab vastu­väited 5 (viie) tööpäeva jooksul Töövõtja nõuete­kohase taotluse esitamisest arvates.
   3. Töövõtja alltöövõtulepingutest ei tulene mingeid lepingulisi suhteid Töövõtja alltöövõtja ja Tellija vahel ning Töövõtja vastutab Tellija ees täielikult oma alltöövõtjate tegevuse/tegevusetuse eest.
   4. Töövõtja pakkumuses toodud võtmeisikute või spetsialistide muutmine või väljavahetamine eeldab Tellija eelnevat kirjalikku nõusolekut. Võtmeisikute või spetsialistide vahetamine on võimalik üksnes samaväärse isiku vastu. Töövõtja on kohustatud Tellija nõudmisel esitama kaasatud spetsialistide kogemust ning oskuseid tõendavaid dokumente.
   5. Töövõtja kohustub asendama oma meeskonna liikme või alltöövõtja Tellija nõudmisel, kui vastav isik on Tellija hinnangul ebakompetentne või vastava isiku puhul ilmnevad asjaolud, mis on vastuolus riigihanke riigihanke alusdokumentides esitatud nõuetega või muul viisil seavad Tellija hinnangul ohtu Tellija eesmärgi saavutamise või Lepingu kohase täitmise.
   6. Töövõtja kannab kõik kulud, mis on seotud Teenuse osutamisega, Töövõtja personaliga ja alltöövõtjate/allhankijatega.
3. **Huvide konflikt**
   1. Teenuse osutamisel peab Töövõtja lähtuma sellest, et parimal võimalikul viisil oleks tagatud Tellija huvide esindatus ja kaitstus. Töövõtja peab jääma sõltumatuks Objekti tellijast, omanikust, projekteerijast, ehitajast, omanikujärelevalvest, ehitisse paigaldatavate ehitustoodete importijatest, levitajatest, tootjatest ning samuti muudest isikutest ja asjaoludest, mille tõttu ta ei saaks olla objektiivne Tellija huvide esindamisel ja kaitsmisel.
   2. Kui Teenuste osutamise ajal ilmnevad Töövõtja huvide konflikt või selle tekke võimalus, samuti Töövõtja objektiivsust või sõltumatust vääravad asjaolud, on Töövõtja kohustatud sellest Tellijat viivitamatult kirjalikult informeerima.
   3. Töövõtja hoidub kontaktidest, mis võiksid ohustada tema või tema töötajate sõltumatust. Kui Töövõtja ei säilita sellist sõltumatust, võib Tellija, ilma et see piiraks tema õigust võimalikule kahjuhüvitisele, Lepingu lõpetada, esitades vastava kirjaliku lõpetamisavalduse.
   4. Lepingu allakirjutamisega kinnitab Töövõtja, et puudub tema ja Tellija huvide konflikt.
4. **Lepingu hind**
   1. Lepingu hind hõlmab endas kõiki Töövõtja tasusid ning kulusid, mida Töövõtjal on õigus Lepingus sätestatud kohustuste nõuetekohasel täitmisel saada.
   2. Lepingu hind ei sõltu Töövõtja kulutuste suurenemisest ja/või Töövõtja alltöövõtjate poolt tehtavate kulutuste või neile makstavate tasude suurenemisest Teenuse osutamisel, inflatsioonist või mistahes muudest asjaoludest ning on seega lõplik.
5. **Teenuse eest tasumine**
   1. Tellija tasub Töövõtjale Teenuse eest vastavalt Teenuse vastuvõtmisele ning Töövõtja poolt esitatava akti ja arve alusel. Tellija maksetähtaeg on 30 (kolmkümmend) kalendripäeva alates vastava arve kättesaamisest Tellija poolt. Töövõtjal on õigus esitada arve pärast seda, kui Tellija on kinnitanud osutatud Teenuse rahalise akti**.** Maksed sooritatakse Tellija poolt Töövõtja arvelduskontole.
6. **Lepingu kehtivus** 
   1. Leping jõustub allakirjutamise hetkest ja kehtib kuni Poolte poolt oma Lepingust tulenevate kohustuste nõuetekohase täitmiseni.
7. **Poolte vastutus, viivised ja leppetrahvid**

* 1. Pooled kannavad täielikku varalist vastutust Lepingu tingimuste täitmata jätmise või mittekohase täitmisega teisele Poolele tekitatud kahju eest selle kahju ulatuses v.a saamata jäänud tulu hüvitamine kahjustatud Poolele. Pool ei vastuta kohustuse rikkumise eest, kui see oli põhjustatud vääramatust jõust võlaõigusseaduse tähenduses.
  2. Töövõtja on professionaal ning Tellija heakskiidu või kinnituse andmine mistahes Töövõtja otsusele, ettepanekule, lahendusele või dokumendile ei välista Töövõtja kui vastava otsuse tegija, ettepaneku/kinnituse esitaja, dokumendi väljatöötaja vastutust ega vabasta Töövõtjat vastutusest oma kohustuste rikkumise ja selle tagajärgede eest.
  3. Tellija poolt arve tasumisega viivitamisel on Töövõtjal õigus nõuda viivist null koma üks (0,1%) protsenti tähtajaks tasumata summalt iga viivitatud kalendripäeva eest, kuid viivisena kokku mitte rohkem kui kakskümmend (20) protsenti vastavast õigeaegselt tasumata arvest.
  4. Tellijal õigus nõuda viivist kaks (2%) protsenti Lepingu hinnast iga Teenuse osutamise tähtaega ületanud kalendripäeva eest.
  5. Lisaks on Tellijal õigus nõuda Töövõtjalt leppetrahvi summas viiskümmend (50) eurot iga Töövõtja kohustuse rikkumise juhtumi eest. Leppetrahvi nõudmine ei välista Tellija õigust täiendavalt nõuda rikkumisega tekitatud kahju hüvitamist.
  6. Tellijal on õigus leppetrahv kinni pidada Töövõtjale tasumata arvetest.

1. **Autoriõigus**
   1. Kõik Töövõtja poolt Lepingu täitmise käigus saadud, koostatud või ettevalmistatud dokumendid ja andmed nagu projektdokumentatsioon, kaardid, diagrammid, joonised, tehnilised nõuded, plaanid, statistilised andmed, arvutused, andmebaasid, tarkvara ja abiaruanded või –materjalid jt on Tellija omand. Lepingu lõpetamisel/lõppemisel annab Töövõtja kõik sellised dokumendid ja andmed Tellijale üle.
   2. Töövõtja poolt Teenuse osutamise käigus tekkinud autoriõigused lähevad Tellijale üle ilma Poolte täiendava kokkuleppeta nende tekkimist arvates ulatuses, mida võimaldavad kehtivad õigusnormid ning Tellija võib neid õiguseid kasutada, avaldada, loovutada või üle kanda ilma Töövõtja nõusolekuta. Töövõtja annab Tellijale käesolevaga ainulitsentsi selliste teoste osas isiklike õiguste kasutamiseks käesoleva Lepinguga ettenähtud eesmärgil kogu autoriõiguse kehtivuse tähtajaks. Tasu käesoleva litsentsi eest loetakse makstuks koos Lepinguhinna tasumisega.
2. **Muud tingimused**
   1. Lepingu, selle dokumentide ja tulevaste lisade sisu on konfidentsiaalne ja Pool ei avalda seda kolmandatele isikutele ilma teise Poole nõusolekuta, v.a juhul, kui vastava info avaldamine on tulenevalt õigusaktidest nõutav. Töövõtja kohustub saladuses hoidma ja ilma Tellija eelneva nõusolekuta mitte avaldama mistahes andmeid ja informatsiooni, mis ta on saanud Tellijalt Teenuse osutamise käigus, v.a Töövõtja alltöövõtjatele Lepingujärgsete tööde/teenuste täitmiseks vajalike andmete avaldamine.
   2. Poolel lasuv konfidentsiaalsuskohustus laieneb ka Poole töötajatele, alltöövõtjatele ning lepingupartneritele ning Pool peab tagama konfidentsiaalsuskohustuse järgimise ka nimetatud isikute poolt.
   3. Lahkhelid Tellija ja Töövõtja vahel lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi õigusaktidega ettenähtud korras Harju Maakohtus.
   4. Pooled töötlevad teise poole esindajate ja lepingu täitmisega seotud teiste isikute isikuandmeid ilma nimetatud isikute eraldi antud nõusolekuta poolte vahel sõlmitud lepingu täitmiseks, poolte õigustatud huvides või muul õiguslikul alusel. Pooled lähtuvad isikuandmete töötlemisel õigusaktidest ja oma organisatsioonis kehtestatud isikuandmete töötlemise põhimõtetest.

*/allkirjastatud digitaalselt/ /allkirjastatud digitaalselt/*

**Tellija Töövõtja**